Allianz Arena iku salah siji stadion bal-balan kang ana ing distrik Fröttmaning ing sisih lor kutha Munchen, Jerman. Stadion iki dibuka nalika tanggal 30 Mèi 2005 kanthi digelar bal-balan paseduluran antarané TSV 1860 München lan FC Nürnberg. Stadion iki digawé mirunggan kanggo bal-balan Piyala Donya 2006. Sawisé dadi stadion iki dadi kandhange TSV 1860 München lan FC Bayern München. Nanging amarga TSV 1860 Munchen krisis, banjur FC Bayern Munchen kang nganggo stadion iki.

Stadion iki wujudé oval, mblendhuk-mblendhuk, dawané kurang luwih 258 mèter, ambané 227 mèter, dhuwure 50 mèter. Stadion iki kamot nganti 66.000 wong. Stadion Allianz Arena bisa malih-malih rupané, kadhang abang, putih, biru, utawa campuran,, miturut grup kang lagi tandhing ing sstadion.
Stadion iki dirancang déning perusahaan arsitèktur saka Switserlan, Herzog lan de Meuron. Kulit kang nutupi stadion iki dumadi saka 1056 cuwiln kang wujudé kaya kupat.

Sajarah 
Nalika tanggal 21 Oktober 2002 ana jejak penemu kang ngrembug babagan perlu apa ora yasa stadion anyar kanggo Piyala Donya 2006 ing kutha Munich, banjur rong pertelon wong kang mèlu rapat iku sarujuk yèn ing Munich kudu digawé stadion. Wiwitané stadion iki arep dibangun kanggo stadion olimpiadhe, nanging arsitèk kang aran Gunther Behnisch ora sarujuk karo usulan iku.

Perusahaan arsitek Switserlan Herzog & de Meuron banjur nggedhèkaké rancangan stadion iku kanthi rencana gawé eksterior kang digawé saka foil ETFE-panel, kang bisa murup lan bisa ngresiki dhéwé. Konstruksi diwiwiti nalika taun 2002 lan rampung ing sasi April 2005.
.

Cathetan sikil

Situs Resmi 
www.allianz-arena.de

Stadion
Jerman